
ACADEMIAE  EDINBURGENJE  PRAEFECTI ; 

NECNON 

amplissimi  SENATUS  ACADEMICI  consensu,  et 
nobilissima  FACULTATIS  MEDICiE  decreto; 

Pro  ©ratu  Doctoris, 

RITE  ET  LEGITIME  CONSEQUENDIS  : 

ERUDITORUM  EXAMINI  SUBJICIT 

MICHAEL  DEVEREUX, 

^tbernuiS, 

CHIRURGUS. 


K ou  yatg  v,  TOUX.VTYI  vzrog  ftj  — IIipp.  De  Hepati¬ 

tide,  Lib.  De  Aff.  Intern.  §  xxix.  ad  finem. 

Nulla  re  homines  propius  accedunt  ad  Deos  quam  salutem  hominibus 
dando. — Cicero. 


Calendis  Augusti,  hora  locoque  solitis. 


EDINBURGI : 

EXCUDEBAT  P.  NEILL. 


MDCCCXXII. 


Limtn 


VIRO  PRAECLARISSIMO 


ET 

ERUDITISSIMO, 

ARTHURO  BROOKE  FAULKNER,  equiti 

M.  D. 

COLLEGII  REGALIS  MEDICORUM  LONDINENSIS  SOCIO, 

AD  COPIAS  BRITANNICAS  NUPER  MEDICO, 

SERENISSIMO  PRINCIPI 
DUCI  DE  SUSSEX, 

MEDICO  ORDINARIO, 

8fC.  SfC.  fyc. 

S.  P.  Q.  D. 

AUCTOR.  ; 

Occasionem  nunc  oblatam ,  Vir  spectatissime ,  ad  benig- 
titatem  tuam  erga  me  agnoscendam ,  lubentissime  arripio. 
Primum  equidem  dubitabam ,  tibine  peritissimo  leve  hoc 
tentamen  dicarem ,  utpote  penitus  indignum  quod  tuo  sit 
nomine  inscriptum :  attamen  benevolentia,  tua  confisus , 
dubitationes  repressi ,  atque  eo  magis ,  quod  tibi  notum  sit 
spatium  mihi  non  contigisse ,  qua  dissertationem  de  re 
quavis ,  etiam  levissima ,  eocpolitam  ejfficerem. 

Tuo  sub  judicio  perito,  salutem  meam  recuperavi:  Te 
amicum  fidelem,  monitorem  optimum,  semper  inveni ,  quo¬ 
rum  recordationem  grato  animo  fovebo. 

Accipias,  igitur,  hoc,  benignitate  qua  soles,  et  sinas 
Te  ducem  et  amicum  usque  intuear.  Diu  vita  utili  per - 
f  ruaris  ex  imo  pectore  voveo. — Vale. 

IN  EUM  COLLATA  ; 

AUCTOR, 


Aliter  vetustis,  aliter  acutis  medendum. 

Celsus. 

Auctore  Michaele  Devereux. 


QUiEDAM  PROFANDA. 

Legibus  hujus  Almae  Academiae  obtemperans, 
per  quas  decretum  est,  unumquemque  summos  in 
medicina  honores  ambientem,  proferre  aliquid  de 
re  medica,  Hepatitidem  Chronicam,  pro  argu¬ 
mento  thesis  sequentis,  selegi;  quia,  hoc  morbo  diu 
me  vexato,  necnon  contigit  mihi  multa  exempla 
gravia  hujus  morbi  videre ;  a  quibus  cum  meipso 
decrevi,  si  unquam  mihi  occasio  oblata  fuerit,  de 

hoc  morbo  disserere.  Hepar  magnitudinis  primae 
organum  est,  pro  secretione  bilis  destinatum,  flui¬ 
dum  ad  chylificationem  et  expulsionem  faecum 
necessarium.  Adeoque  generale  est  imperium 
functionum  hepatis,  ut  ullum  earum  vitium  non 
possit,  quin  multum  afficiat  solitas  functiones 
aliarum  partium.  Inter  hos  morbos  qui  jecur 
afficiunt,  primum  locum  Hepatitis  Chronica  oc¬ 
cupat  ;  tum  ob  magnam  frequentiam,  tum  ob 
tristem  plerumque  finem,  attentionem  nostram 
praecipuam  sibi  vindicat. 

JJunc  ad  historiam  morbi  transeamus. 


HISTORIA  MORBI. 

Hepatitis  Chronica,  ab  celeberrimo  Cui^ 
len  ita  definita  est.  Haec  saepe  nulla  quibusf dig¬ 
noscatur  signa  praebet ;  aliquando  tamen  eandem 
adesse  suspicari  potest,  ex  hepatitidis  causis  qui¬ 
busdam  praegressis,  ex  sensu  quodam  plenitudinis 
et  gravitatis  in  hypochondrio  dextro,  ex  doloribus 
plus  minusve  pungentibus  in  eadem  parte  sub¬ 
inde  perceptis,  ex  dolore  quodam  a  presso  hypo- 

chondrio  dextro,  vel  a  decubitu  in  latus  sinistrum 
sentito,  et  denique  ex  pyrexia  leviori  cum  dictis 
signis  subinde  infestante. 

Verum  est,  illa  definitio  morbum  designat,  sed 
tantum  iri  stadio  confirmato ;  nulla  definitio  morbi 
in  stadio  primo  data  est ;  cognitio  accurata  [cu¬ 
jus  necessaria  est,  ad  confirmatum  avertendum  * 
Igitur  necesse  est  in  stadia  duo  dividere,  videli¬ 
cet,  Incipiens  et  Confirmatum. 

In  stadio  incipienti  plerumque  sic  sese  osten¬ 
dit.  Functiones  naturales  plus  minusve  pertur¬ 
batae  sunt.  Diminutio  vel  depravatio  appetitus, - 
comitata  inflatione  moles tiaqlie  ventriculi  et  in¬ 
testinorum,  et  saepe  Cum  ructibus  amaris  et  acidis ; 
morbum  primo  introducit.  Constipatio  fere  sem- 
per  adest,  diarrhoea  nonnunqam  accidit,  tormini¬ 
bus  vel  tenesmo  comitata;  caloris  et  ponderis 
sensus,  potiusquam  doloris  abdominis,  his  signis 
supervenit ;  modo  in  hypochondrio  dextro  vel  si¬ 
nistro,  modo  in  regione  epigastrica  vel  hypogas- 
trica,  et  haud  raro  ad  sternum  sentitus.  Animus 
demissus  est,  cum  febricula  sub  vesperam.  Non- 
nunquam  tussis  molesta  accidit,  et  saepe  cum  ex- 
pectoratione  mucosa.  Haec  tussis  symptomatica 

est,  subque  nomine  Tussis  Hepaticae  bene  nota¬ 
ta  *.  Dyspnoea  post  exercitationem  levem  senti- 
titur.  Faeces  albidae,  subfuscae  vel  cinereae  sunt, 
fere  sub  forma  scybalae  induratae,  aliquando  fluidae. 
Urina  deficiente  vel  turbida,  sedimentum  muco¬ 
sum  rubrum  vel  flavum  deponente;  haud  raro 
limpida  et  copiosa.  Pulsus  frequens  est,  cum 
calore  cutis  praeternaturali,  et  lingua  albida,  vel 


*  Cujus  Doctor  Paisley  ita  loquitur:  44  The  cough 
is  entirely  a  symptomatic  complaint,  and  is  the  mislead- 
ing  symptom  of  the  disease/”  44  The  patient  pronounces 
his  case  a  cold,  and  is  put  under  a  course  of  ineffectual 
pectorals,  takes  exercise,  and  shifts  his  situation  for 
health,  until  his  liver  either  suppurates,  or  becomes  a 
mass  of  irrecoverable  obstructions.  In  every  irritable 
or  inflammatory  habit,  any  mistake  at  the  commencc- 
ment  of  the  disease  is  of  the  most  dangerous  consequence. 
The  liver,  diaphragm,  and  lungs,  adhere  and  suppurate. 
A  purulent  spitting  succeeds ;  and  instead  of  a  pure, 
uniform  pus,  the  substance  of  the  liver  is  expectorated, 
with  a  deep  hollow  cough,  in  form  of  glandular  mem- 
branes,  of  a  purplish,  bloody,  parenchymatous  look.”— 
Paisley  On  the  Peculiar  Diseases  and  Morbid  Consti- 
tution  of  India. — Curtis,  op.  citat,  p.  198. 

viscosa,  praecipue  mane.  Potus  frigidi  optantur, 
et  refrigerantes  inveniuntur.  Algores  leves  sub¬ 
inde  supra  superficiem  diffusi  sunt.  Vultus  pal¬ 
lidus  et  luridus  est,  languorem  et  oppressionem 
indicatque.  Facies  rubore  subinde  suffunditur, 
comitata  plenitudine  vel  pondere  capitis ;  etiam 
aliquando  dolor  capitis  acutus  adest,  secutus  som¬ 
nolentia  magnaque  aversatione  ad  exercitationes 
consuetas  mentis  vel  corporis  perficiendum. 

Signa  jam  memorata  plerumque  morbum  in 
stadio  primo  designant,  qui,  si  neglectus  foret,  vel 
remedia  adhibita  inefficacia  sint,  formam  novam 
induere  incipit,  et  cito  in  stadium  confirmatum 
transit. 

Symptomata  omnia  in  stadio  primo  memorata 
nunc  ingravescunt,  et  vires  velociter  labuntur ; 
ita  ut  aeger  ad  fungendum  officiis  debitis  in  to¬ 
tum  inaptus  fit.  Febris  cum  ariditate  cutis 
magna,  plerumque  cum  tussi  et  spiritu  difficili 
augetur.  Hepar  mirum  in  modum  ampliatur, 
sub  pressu  doletque.  Dolor  obtusus  ad  clavicu¬ 
lam  et  summum  humeri  dextri  ascendit;  modo 
in  hypochondrio  dextro  vel  sinistro  sentitus,  modo 
ad  sternum  vel  dorsum  tendens  et  saepe  pungens, 

cum  decubitu  difficili  in  latus  sinistrum.  Ali¬ 
quando  aeger  in  latus  dextrum  ob  dolorem  cubare 

-  n  i 

non  potest;  sed  positum  horizontalem  facillime 
fert,  capite  parum  elevato. 

Morbo  sic  progrediente  abdomen  tumidum  vel 
tensum  evadit,  sub  vesperam  cum  oedemate  pe¬ 
dum  et  talorum.  Appetitus,  qui  cibum  antea 
fastidivit,  nunc  morbide  augetur,  et  plerumque 
magnopere  desiderat,  Post  pastum  sensus  anxie* 
tatis  gravitatisque  cum  flatu  et  languore  circa 
ventriculum  sentitur.  Signa  a  prava  concoctione 
ciborum  oriri  putantur ;  falso  autem,  nam  Ventri* 
culus  ob  consensum  ejus  cum  jecore,  male  se  ha* 

bet.  iEger  post  exercitationem  levissimam,  de 

* 

fatigatione  maxima  conqueritur.  Vespere  ap¬ 
propinquante,  somnolentia,  plenitudo  et  gravitas 
capitis,  mirum  in  modum  augentur. 

Saepe  accidit,  ut  aegro  stante  vel  ambulante, 
dolores  obtusi  in  pectore  sentiantur,  et  saepenu- 
mero  ab  aliqua  affectione  pulmonum  oriri  putan¬ 
tur.  Et  cubante  vel  sedente,  ictus  arteriarum 
intermittere  observatur.  Oculi  hebetes  et  sub- 
fusci  sunt,  facies  colorem  quasi  nigrum-subfus- 
cum  ostendit. 

Mge r  amorem  societatis  prius  ei  solitum  et 
naturalem  amittit,  solitudini  se  recipit;  mala 
maxima  ex  causis  inaequis  et  levibus  oritura  for¬ 
midat,  omniaque  pessima  ex  sensu  quodam  in¬ 
solito,  augurat.  Animus  demissus,  morosus,  et 
valde  irritabilis  est.  Susurrus  etiam  eum  trepi¬ 
dat.  ,  Dira  somnia  somnum  saepe  subito  et  cum 
terrore  rumpunt ;  vel  post  placidum  somnum  ae¬ 
ger  expergefacit  nihil  refectus ;  et  de  lassitudine, 
languore  et  molestia,  ex  motu  corporis,  conqueri¬ 
tur.  Macies  saepe  cum  palpitatione  auget,  et  tan¬ 
dem  hectica  evadit.  Salivatio  morbida  haud  raro 
accidit. 

Alvus  plerumque  valde  comprimetur,  nec  fa¬ 
cile,  nisi  catharticis  moveatur,  aliquid  demittit. 
Faeces  albidiores  fiunt.  Urina  ruberrima  est,  et 
immissa  luteo  colore  tingens ;  sedimentum  mu¬ 
cosum  vel  gelatinosum  deponens.  Flavedo  ocu¬ 
lorum  et  totius  cutis  valde  conspicua  est,  ictero 
similis. 

Jecore  obstructo,  et  secretione  bilis  diminuta, 
plethora  venosa  in  aliis  visceribus  chylopoieticis 
sequitur  ;  cui  plethora  arteriosa  totius  systematis 
succedit;  ex  qua  haemorrhagiae  venosae  et  arte- 

riosae,  ex  intestinis,  ventriculo,  hepate,  pulmoni¬ 
bus,  renibus,  naribus,  gingivis,  et  auribus,  oriun¬ 
tur.  Tandem  ex  effusione,  ascites,  hydrothorax, 
vel  hydrocephalus  sese  ostendunt.  Et  aliquando, 
ob  distensionem  vel  ruptionem  vasorum  cerebri, 
mors  cito  aegrum  abripit.  In  athleticis  et  robus¬ 
tis  unus  vel  plures  abscessus  saepe  formantur. 

Sat  dictum  fuit,  insidiosam  et  periculosam 
proclivitatem  morbi  ostendere,  et  necessitatem  in 
stadia  duo  dividendi.  Nam  judicium  medici  ad 
detegendum  amovendumque  morbum,  ita  dirige¬ 
tur. 


TERMINATIONES  MORBI. 

Hepatitis  Chronica  in  resolutione,  suppu¬ 
ratione,  vel  scirrho,  desinere  potest.  Raro  even¬ 
tum  felicem  habet ;  interdum  sane,  resoluta  in¬ 
flammatione,  aeger  ad  salutem  reducitur.  Sae¬ 
pius  tamen,  inflammatio  acuta,  suppuratio,  et  ea 
durities,  quae  minus  recte  scirrhus  vocatur,  quae¬ 
que  novam  cohortem  malorum  ipsa  gignit,  conse¬ 
quuntur. 

Resolutio — sola  et  unica  est  terminatio,  quae 
fausta  existimari  potest.  Remediis  idoneis  ad¬ 
hibitis,  obstructione  amota,  doloribus  cessantibus, 
pulsuque  ad  statum  naturalem  rediente.  Si  ven¬ 
triculus  et  intestina  functionibus  rite  perfungi  in¬ 
ceperunt;  urinae  copia  magna,  sedimentum  co¬ 
piosum  deponente,  et  fortasse  haemorrhagia  e  na¬ 
ribus  vel  vasis  haemorrhoidalibus,  vel  diarrhoea 
biliosa,  et  pro  re  nata  sudoribus  levibus ;  tunc  li¬ 
ceat  nobis  putare  morbum  subactum,  et  ad  feli¬ 
cem  exitum  perductum  esse. 

Suppuratio. — In  hac  insula  rarius  quam  in 
terris  soli  torrido  subjectis,  suppuratio  occurrit. 
Quando  utcunque  jam  supervenerit,  in  Hepati¬ 
tide  Chronica  quam  in  Acuta,  majore  periculo 
stipatur.  Si  rigores  et  horrores  alternis  vicibus 
accederint ;  urina  rubra  et  parca,  pulsu  molliore, 
et  aliis  indiciis  febris  hecticae,  vel  fluctuatione  in 
hepate  percepta ;  tunc  liceat  concludere,  pus  for¬ 
matum  esse.  Nostris  conatibus  elusis,  et  pure 
formato,  extrorsum  nos  oportet  attrahere,  si  hoc 
perfici  possit.  Pus,  ob  adhaesiones,  in  ventricu¬ 
lum  vel  in  intestina  transeat,  et  per  anum  dejicia- 

tur  ;  vel  in  thoracem,  et  per  os  excreatur.  In 
alterutro  casu,  multum  periculi  expectandum  sit. 
Aliquando  in  abdominis  cavitatem  prorumpit,  et 
tum  cito,  mors  dira  aegrum  abripit* 

/ 

Scirrhus. — Sub  hoc  coelo,  multo  frequentissima, 
hepatitidis  chronicae  terminationum  est  scirrhus. 
Hunc  supervenisse  signa  sequentia  testantur : 
aegri  vultus  varius  et  mutabilis,  modo  flavescit, 
modo  pallescit ;  atque  haud  raro  timorem  et  animi 
dejectionem  exprimit ;  arteriae  aliquantum  conci¬ 
tatae,  et  inaequaliter  salientes. 

Plurimum  dolent  ventriculus  et  intestina,  cum 
dolore  gravitateque  quadam  circa  praecordia  ;  ali¬ 
menti  satis  sumere  nequit,  et  in  tantum  chylifi- 
cationis  processus  laeditur,  ut  vita  nunc  temporis 
vix  diutius  sustineri  potest. 

Nunc  hydrops  plerumque  supervenit,  cui  facilis 
victima  cedit.  Aliquando  hepate  tam  duro  am- 
pliatoque,  ut  manu  comperiri  possit ;  tunc  dubi¬ 
tandi  locus  non  superest.  In  aliis  exemplis,  mul¬ 
tum  extenuatur,  et  levius  est  quam  integro  ho¬ 

C AU SdE  HUNC  MORBUM  INDUCENTES. 

Multae  variaeque  causae,  hunc  morbum  in¬ 
ducunt.  Inter  quas  collocantur,  effectus  animi 
deprimentes,  intemperantia,  ebrietas,  praesertim 
liquorum  spirituosorum  usus  immodicus.  Exer¬ 
citatio  violenta  et  diu  continuata,  anxietas  men¬ 
tis,  calor  intensus,  per  spiratio  suppressa,  consti¬ 
patio,  scirrhus,  excessus  in  edendo  potandoque ; 
febris  continua  et  intermittens,  inflammatio  vis¬ 
cerum  contiguorum ;  mutationes  coeli  subitae, 
etiamque  extrema  frigoris  et  caloris,  in  praedispo¬ 
sitis  hunc  morbum  inducant;  praesertim  frigore 
corpori  applicato  jamdudum  calore  magno,  eodem 
tempore  exbaustoque.  Saepe  invenitur  in  studio¬ 
sis  et  sedentariis,  et  iis  temperamento  melancho¬ 
lico  praeditis. 

K  r-5-  ,  •  A.  •*:  'ii  ••  T  *'  *  >  V.-  /\'  lOTI»  'V;  “ 

,  •  y  :-v  \  uy  \  .  /•  •  vA"  j;  y'X ;  i-JX.yX 

DIAGNOSIS. 

Iit *>  I  3  i’ '£:>*:**■*  : 

Hepatitidem  Chronicam  dignoscere  necesse 
erit,  a  Dyspepsia,  Rheumatismo,  Pneumonia,  et 
Gastritide. 

Dyspepsia . — Haud  raro  dictu  difficile  est,  an 
ventriculo  an  jecori  malum  incumbat.  In  stadio 
primo,  Hepatitis  Chronica  toties  dyspepsiam  si¬ 
mulat,  ut  vel  artis  medicae  exercitatissimus  dubius 
consilii  haereat.  Tamen  diagnosis  accurata  ab 
signis  sequentibus  formari  potest.  Pulsus  et  cutis 
febrescens  status,  color  urinae  et  faecum  praeter- 
naturalis,  et  vultus  mutatus :  medicus  ad  haec  sig¬ 
na  praecipue  animum  attendere  debet,  quoniam 
exemplis  multis  hujus  morbi,  aliter  obscuri  et  in¬ 
sidiosi,  intuitus  horum  signorum,  signum  certis¬ 
simum  praebebit. 

Sed  in  stadio  confirmato  facile  distinguenda 
est.  Ad  hepatis  regionem,  pressura  applicata,  in 
plerisque  exemplis,  dolorem  in  humero  et  clavi¬ 
cula  antea  haud  perceptum,  excitabit ;  hoc  vero 
non  perpetuum  est,  sed  ejus  praesentia,  cum  flave- 
dine  oculi  et  cutis,  diagnosin  plurimum  accelera¬ 
bit. 

Stadiis  autem  provectioribus,  utrique  morbi  ha¬ 
bent  propria  signa,  et  diagnosis  accurata  facillime 
formari  possit. 


Rheumatismus .  — -  Ab  Hepatitide  Chronica 

haud  difficulter  detegi  potest  rheumatismus. 
Dolor  magis  diffunditur,  musculorumque  cursum 
sequitur,  ab  uno  ad  alterum  locum  frequenter 
commigrans,  et  alternans  cum  artuum  doloribus. 
Spiritus,  uti  homine  sano,  trahitur  et  emittitur, 
et  vultus,  coloris  pene  integerrimus,  rubetque. 
Ex  quibus  vix  errare  licet. 

Pneumonia . — In  hac  dolor  maxime  augetur, 
dum  aeger  in  latus  affectum  cubat,  et  praesertim 
sub  inspiratione  plena  ;  febris  vehementior  ardet, 
spiritus  gravior,  tussis  crebrior,  sputum  uberius 
est,  saepeque  cum  sanguine  mixtum,  et  dolor  ad 
summum  hufneri  in  pneumonia  vix  ascendit.  In 
hepatitide  febris  haud  adeo  ardet,  cum  tussi  le¬ 
viore  coloreque  faecum  praeternaturali,  cum  aliis 
signis  hepatitidis  jam  dictis,  plane  pneumoniam 
ab  hepatitide  distinguunt. 

Gastritis. — Hepatitis  ab  Gastritide  ita  dig¬ 
noscitur  ;  calore  et  dolore  in  ventriculi  regione 
minus  urgentibus,  cibo,  potu,  et  medicamantis 
sumptis,  non  protinus  ejectis ;  sed  in  gastritide 
ventriculo  instanter  rejiciente  quicquid  ingestum. 

PROGNOSIS. 

Signa  hujus  morbi,  praecipue  in  stadio  primo, 
adeo  sunt  ambigua,  ut  saepe  priusquam  cognosci¬ 
tur,  vel  remedia  idonea  adhibita  fuissent,  exitum 
infelicem  habet. 

Imprimis  debemus  bene  perpendere  tempera¬ 
mentum,  rationem  vivendi,  aetatem,  speciem  sig¬ 
norum,  causas  et  stadium  morbi,  priusquam  sen¬ 
tentiam  de  aegri  conditione  tradimus. 

Si  morbis  praegressis  corpus  non  debilitatum 
fuit,  aegrique  consuetudines  bonae  fuerint,  reme¬ 
diisque  tempestive  in  auxilium  vocatis,  amplifi¬ 
catione  subacta ;  si  alia  symptomata  morbi  paula- 
tim  mitescunt ;  si  color  naturalis  ad  faciem  re¬ 
stituatur,  appetituque  ad  statum  naturalem  re- 
diente,  cum  faecibus  flavis  vel  biliosis,  urina  sedi¬ 
mentum  rubrum  deponente ;  liceat  nobis  aegrum 
spe  salutis  hortari.  Contra,  si  post  medicamenta 
idonea  adbibita,  symptomata  nihil  mitescunt,  po¬ 
tius  vero  ingravescunt,  simul  cum  corporis  exte¬ 
nuatione,  prostratione  virium,  appetitus  jactura, 

febre  ingravescente,  pulsu  frequentiore,  sudori¬ 
busque  eodem  tempore  nocturnis  comitantibus, 
suppuratio  multum  timenda  est,  et  caute  progno¬ 
sis  dicenda  est. 

Suppuratione  formata,  aeger  citius  vel  serius 
lenta  tabe  consumitur.  Sed,  haud  raro  sine  aegri 
exitio  accidit,  scilicet  pure  una  cum  bile  in  duo¬ 
denum  transiente,  aut  viam  novam  in  intestina 
faciente,  et  simul  cum  faecibus  dejecto,  aut  ex- 
trorsum  directo,  abscessu  patefacto ;  in  hac  via 
multi  recuperant  aegri.  Autem  si  in  cavam  ab¬ 
dominis  effunditur,  lethalis  evadit.. 


QILE  INCISIS  CORPORIBUS  PATEFIANT. 

Corporibus  eorum,  qui  ab  Hepatitide  Chro¬ 
nica  mortui  fuerunt,  investigationi  subjectis,  va¬ 
ria  observantur  phaenomena,  in  diversis  exemplis. 
Adhaesiones  saeper  inter  jecur  et  partes  vicinas 
reperiuntur,  et  haud  raro  ampliatio  jecoris  in  tan¬ 
tum  evasit  ut  abdominis  partem  majorem  im¬ 
pleat,  caetera  viscera  saepe  opprimens,  ut  plurimum 
actionem  suam  sanam  impediat.  Doctor  Monro, 

in  praelectionibus  ejus,  se  jecur  pendens  libras  no¬ 
vemdecim  vidisse  affirmat.  Aliquando  lobus  je¬ 
coris  sinister  tumens  adeo  ventriculum  opprimit, 
ut  ejus  actione  admodum  inde  turbata  saevissimae 
aerumnae  nascerentur :  exemplum  cujus  vitii  a 
Morgagnio  traditur  * 

Cum  jecur  diu  ampliatum  fuerit,  fere  notatur, 
ut  penetralia  intima  ejus  inflammata,  tumefacta, 
indurata,  et  saepe  coloris  purpurei ;  hujus  speciei 
Baileus  praeclarus  ita  diciCf. 

Nonnunquam  autem  ad  dimidium  imminuitur, 
et  in  aliis  exemplis  multo  mollius  quam  in  sano 
statu  evadit ;  cujus  Doctor  Pemberton  ita  in¬ 
quit 


*  Vide  Morgagn.  De  Sed.  et  Caus.  Morb.  Epist.  36. 

-f*  “  When  the  liver  is  generally  inflamed  through  its 
substance,  it  is  a  good  deal  enlarged  in  size,  and  of  a 
purple  colour ;  it  is  also  harder  to  the  touch  tlian  in  the 
healthy  state.” 

|  “  I  have  examined  two  patients,  where  the  liver 
was  found  so  soft,  that  the  fingers  passed  through  it  with 
the  greatest  ease.  The  structure  also  appeared  destroy- 
ed,  so  that  it  resembled  a  bag  containing  coagulated 
blood.” — Vide  Pemberton  On  tlie  Viscera . 

Praeter  haec,  tubera  exigua  in  stadiis  diversis 
saepe  inveniuntur,  dura  vel  mollia,  et  nodata,  alia 
in  suppurationis  statu,  vel  post  suppurationem 
abscessus  formantia.  Haec  apud  medicos  Tuber¬ 
cula  vocantur.  F acies  externa  jecoris  in  hoc  statu, 
fere,  magis  quam  pro  solito,  albida,  vel  coloris  ci¬ 
nerei,  est.  Haec  species  hujus  morbi  accurate 
descripta  est,  ab  amico  meo  erudito,  Doctore  T. 
Mills,  Eblanae,  sub  nomine,  Scrofulo-Scirrbus, 
seu  Consumption  ofthe  Liver*. 

Hydatides  saepe  inveniuntur  in  jecore,  qui  ani- 
malcula  continere  putantur  f . 


*  Vide  Mills  u  On  Scrofulo-Scirrhus,  or  Consump¬ 
tion  of  the  Liver.” 

+  Vide  Baillie’s  tc  Morbid  Anatomy,”  p.  150; 

“  Non  eadem  omnibus,  etiam  in  similibus  casibus 
opitulantur.” — “  Quinetiam  morborum  in  iisdem  homini¬ 
bus  aliae  atque  aliae  proprietates  sunt ;  et  qui  secundis  ali¬ 
quando  frustra  curatus  est,  contrariis  saepe  restituitur.” 

Celsus. 

In  sanatione  hujus  morbi,  exhibitio  remedio¬ 
rum  nostrorum  ordinata  foret,  non  tantum  ex  vio¬ 
lentia,  sed  necnon  ex  pertinacia  symptomatum. 

Et  quoniam  morbum  in  stadia  duo  divisi,  me¬ 
dendi  ratio  in  ambobus  diversa  erit. 

Quo  morbus  tollatur  in  stadio  primo,  remedia 
optima  sunt,  Cathartica,  Sanguinis  detractio,  et 
Vesica toria ;  de  quorum  singulis  pauca  disputabo. 

Cathartica — ad  admovendum  hunc  morbum 
eum  maximo  fructu  usurpata  sunt,  et  libentius 
dari  debent ;  inflammationem  tollunt,  et  genus 
biliosum  etiam  emulgent ;  ita  obstructioni  occur¬ 
runt.  Imprimis,  si  alvus  valde  comprimatur, 
pauxillum  Submuriatis  Hydrargyri  pulvere  Con¬ 
volvuli  Jalapae  conjunctum,  dari  debet ;  et  postea 

Sales  Medii,  quales,  Sulplias  Magnesiae,  Sulphas 
Sodae,  Phosphas  Sodae,  Tartras  Sodae,  et  alia  hu¬ 
jusmodi.  In  multis  casibus,  cathartica  et  diluen¬ 
tia,  cum  regimine  parco,  haud  raro  morbum  amo- 

■  - 

veni 

Sanguinis  localis  et  generalis  Detractio . — - 
Sanguinis  localis  abstractio,  semper  comitata  est 
commodo  magno.  Morbo  perstante  post  cathar- 
ticorum  liberam  exhibitionem,  hirudinibus  decem 
vel  duodecim  quotidie  per  dies  duas  vel  tres,  ap- 
plicatis,  saepe  conferunt  levamen  tantum,  ut  mis¬ 
sionem  sanguinis  generalem  averteai  Sed  his 
remediis,  morbo  non  cedente,  opus  erit  sanguinis 
missione  e  brachio;  et  in  hac  evacuatione,  per 
vires,  aetatem,  symptomata,  et  temperamentum 
aegri,  dirigendi  sumus;  vix  ac  ne  vix  quidem, 
minus  unciis  decem  vel  duodecim  simul  emitten¬ 
dum  est,  et  morbo  perstante,  evacuationem  repe- 

* 

tere  debemus. 

Vesicatoria . — In  hoc  morbo  vesicatoria  saepe 
cum  magno  fructu  adhibita  sunt,  sed  detinenda, 
donec  venaesectionis  effectus  experiamur.  Humo- 

ribus  enim  ad  summam  cutem  inde  impulsis, 
venae  interiores  exinaniuntur,  et  ita  inflammatio 
subigitur.  At  solum  ineunte  morbo  vesicare  li¬ 
cet.  /, 

Nunc  restat,  de  modo  sanationis  optimo,  in 
stadio  confirmato,  disputare. 

Et  Hydrargyrus  locum  primum  tenet.  Morbo 
remediis  jam  memoratis  non  cedente,  tunc,  et 
haud  donec  id  temporis,  usum  hydrargyri  in  auxi¬ 
lium  vocare  possumus.  In  talibus  casibus,  ple¬ 
rumque  sat  erit,  grana  quinque,  pilulae  hydrar¬ 
gyri,  omni  nocte  dare,  donec  os  et  gingivae  tenerae 
factae  fiunt.  Nonnunquam,  cum  aloe,  aut  ullo 
alio  acri  cathartico,  conjungi  potest ;  non  tantum 
corpus  minus  irritat,  sed  etiam  morbum  certius 
tollit.  Sed  jecore  ampliato,  duro,  et  sub  pressu 
dolente,  tunc,  sub  forma  unguenti,  hydrargyrus 
utendum  est  nobis ;  et  in  usu  ejus  aeger  perstet, 
donec  saliva  copiose  fluit.  Et  in  casibus  gravio¬ 
ribus,  unguento  tam  diu  opus  sit,  donec  bis  ter 
aut  saepius  salivatio  inducatur. 

Si  hoc  praeceptum  non  jure  observetur,  mor¬ 
bus  saepe  cum  majore  violentia  quam  antea  rever- 

tebit.  Et  me  judicante,  in  hoc  restat  error,  qui 
auctores  induxit,  hydrargyrum  in  hepatitide  spe¬ 
cificum  non  esse  putare.  Quapropter,  Jacobus 
McGmGOB,  Eques,  latus  dolens  drachma  vel  dua¬ 
bus  hujus,  vel  unguenti  hydrargyri  camphorati, 
omni  nocte  fricari  praecepit ;  ad  salivationem 
abunde  excitandum,  et  donec  morbus  cederit  con¬ 
tinuari. 

Aliquando  accidit,  ut  hydrargyrum  in  aliqua 
forma  exhibere  non  possumus,  praesertim  si  in 
habitu  scrophuloso,  hepatitis  chronica  occurrit :  in 
talibus  casibus  semper [nocet  potius  qam  adjuvat ; 
tunc  aliis  remediis  curatio  tentanda  sit.  Sed  fa¬ 
tendum  est,  in  iis  casibusubi  usus  ejus  non  con¬ 
tra  indicatur,  omnium  remediorum  praestantissi- 
mum  esse. 

Leontodon  Taraxacum,  ab  Doctore  Pember- 
ton  multum  laudatur,  in  tractatu  ejus  eximio  de 
viscerum  affectionibus.  Taraxaci  succcum  ex¬ 
pressum  foliorum  ad  libras  duas  diu,  quotidie 
sumpsi,  et  dicendum  est  mihi,  cum  levamine  tanv 
parvo,  ut  vix  dignum  dictu. 

Acidum  Nitricum,  in  sanatione  hujus  morbi, 
hodie  multum  usurpatur ;  et  praecipue  a  Iloctore 

Scott,  quod  medicamentum  summis  laudibus 
extulit;  et  jure,  si  testimonio  multorum  credere 
nobis  licet.  Tentamen  aequum  dedi,  et  mihi  est 
potestas  dicendi,  virtutes  mirandas  ei  attributas 
non  possidere ;  sed  cum  aliquo  fructu,  sanationi 
auxiliari,  dari  possit. 

Extractum  Fellis  Bovini,  in  multis  casibus 
cum  maximo  fructu,  sumi  potest ;  praesertim  se¬ 
cretione  bilis  multum  diminuta. 

Equitatio,  ad  levamen  hujus  morbi,  et  salutis 
universae  restaurationem,  mirum  in  modum  con- 
fert ;  et  non  omittenda  foret,  ubi  res  et  coelum 
permitterent. 

Aquce  Cheltenhamice  Salinos , — omnibus  aliis 
huc  accommodatis,  antecellere  feruntur,  et  dicen¬ 
dum  est  mihi,  jure ;  namque  levamen  maximum 
ab  usu  earum,  eodem  tempore,  hydrargyro  in 
quantitate  parva  sumpto,  obtinui.  Nec  vero 
Cheltenhamiam,  aliaque  ad  loca  istiusmodi,  re¬ 
licto  domo,  se  recipiunt,  aqua  sola  bibenda,  sibi 
consulunt;  sed  insuper  coelo  mutando,  et  novis 
oblectamentis,  animi  pariter  ac  corporis  valetudi¬ 
nem  recreant.  Et  in  iis  casibus,  ubi  hydrargy- 
rum  in  auxilium  vocare  non  possumus,  aeger  sine 

mora,  si  res  permitterent,  ad  Cheltenhamiam  re¬ 
currat. 

De  omnibus  remediis  supra  memoratis,  in  sta¬ 
dio  morbi  confirmato,  hydrargyrus,  (ubi  usus  ejus 
non  contraindicatur)  tantum  remedium  est,  ex 
quo,  sanatio  absoluta  expectanda  est.  Hepate  in 
mole  ampliato  vel  diminuto,  hydrargyro  sumpto 
in  quantitate  parva  et  diu  continuato,  systemata 
sanguiferosa  tota  et  lymphatica  stimulat,  itaque, 
vasa  secernentia  et  absorbentia  jecoris ;  ad  func¬ 
tiones  sanas  debitas  excitata  restaurataque  sunt. 

^  •  •  .  <*.:*  t  ■  ”  :  'J  A  *  \t  »  5  k  !  r  i  ,  :  ^  <• 

Victus. — Ex  victu  multum  pendebit :  cibus  le¬ 
vis,  nutriens  et  concoctu  facilis  foret ;  saepe  et 
singulis  vicibus,  in  quantitate  parva  assumpta. 
Primo  ex  jusculis  levibus,  posteaque  volucribus 
et  carne  vitulina  vel  ovina,  constet ;  sed  appeti¬ 
tui  morbido,  qui  hunc  morbum  plerumque  conco- 
mitat,  satisfacere  nunquam  sumpta  foret.  Si  im¬ 
becillitas  magna  sit,  vinum  dilutum  parce  dari 
possit.  Sed  aegrum  oportebit  omnia  oleosa,  frixa, 
et  condita  alimenta,  praecipueque  omnes  liquores 
ardentes,  caute  evitare. 

Quae  praecepta  nisi  serventur,  remedia  praestan- 
tissima  nihil  proficient. 


“  Edidi  quae  potui,  non  ut  volui,  sed  ut  me  temporis? 
angustiae  coegerunt.” — Cic£:ro. 


finis. 


* 

i 1  •  v  :T 


.  .  .4  :  , . ;  4  , 

. 


. 

...  tMifc  mttimti 


* 


■T-:v  ■ 

•  . 


# 


•N 


. 


' 


> 


' 

( 


* 


, 


'1 


